title: Komisijas Īstenošanas regula (ES) 2021/619 (2021. gada 15. aprīlis), ar ko attiecībā uz pārejas noteikumiem par veterināro sertifikātu, veterināro/oficiālo sertifikātu un oficiālo sertifikātu izmantošanu groza Īstenošanas regulas (ES) 2020/2235, (ES) 2020/2236 un (ES) 2021/403 (Dokuments attiecas uz EEZ)

text:
                  16.4.2021

                  LV

                  Eiropas Savienības Oficiālais Vēstnesis

                  L 131/72

         KOMISIJAS ĪSTENOŠANAS REGULA (ES) 2021/619
         (2021. gada 15. aprīlis),
         ar ko attiecībā uz pārejas noteikumiem par veterināro sertifikātu, veterināro/oficiālo sertifikātu un oficiālo sertifikātu izmantošanu groza Īstenošanas regulas (ES) 2020/2235, (ES) 2020/2236 un (ES) 2021/403
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 146. panta 2. punktu, 156. panta 2. punkta pirmās daļas a) apakšpunktu, 162. panta 5. punktu, 168. panta 4. punktu, 213. panta 2. punktu, 224. panta 4. punktu, 238. panta 3. punktu un 239. panta 3. punktu,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (2), un jo īpaši tās 90. pantu, 126. panta 3. punktu un 134. panta pirmās daļas f) apakšpunktu,
         tā kā:

                     (1)

                     Komisijas Īstenošanas regulas (ES) 2020/2235 (3), (ES) 2020/2236 (4) un (ES) 2021/403 (5) nosaka to veterināro, veterināro/oficiālo un oficiālo sertifikātu paraugus, kam jābūt dotiem līdzi dzīvnieku un preču sūtījumiem, kad tos ieved Savienībā un pa to pārvieto.

                     (2)

                     Lai atvieglotu pāreju uz jauno veterināro sertifikātu un veterināro/oficiālo sertifikātu izmantošanu sūtījumu pārvietošanā pa Savienību un starp dalībvalstīm un lai visās dalībvalstīs varētu pienācīgi apmācīt operatorus un kompetento iestāžu personālu, jāievieš pārejas periods, kurā dalībvalstu kompetentās iestādes varētu izmantot sertifikātus, kas izdoti saskaņā ar tiesību aktiem, kuri piemērojami pirms Īstenošanas regulu (ES) 2020/2235, (ES) 2020/2236 un (ES) 2021/403 piemērošanas sākumdatuma.

                     (3)

                     Īstenošanas regula (ES) 2020/2235 paredz pārejas periodu, kurā Savienībā drīkst ievest dzīvnieku izcelsmes produktu, kombinēto produktu, lietošanai pārtikā paredzētu dīgstu un to ražošanai paredzētu sēklu sūtījumus, kam dots līdzi attiecīgais sertifikāts, kurš izdots saskaņā ar Komisijas Regulā (ES) Nr. 28/2012 (6) un Komisijas Īstenošanas regulā (ES) 2019/628 (7) noteiktajiem paraugiem. Tāpēc juridiskās noteiktības labad būtu jāprecizē, cik ilgs ir šis pārejas periods, kurā drīkst izmantot šādus sertifikātus.

                     (4)

                     Īstenošanas regula (ES) 2020/2235 no 2021. gada 21. aprīļa atceļ Komisijas Regulu (EK) Nr. 599/2004 (8). Minētā regula nosaka vienotu paraugu sertifikātiem, kas vajadzīgi, lai pa Savienību pārvietotu dzīvnieku un preču sūtījumus. Turklāt minētā regula paredz vienotā sertifikātu parauga saderību ar integrēto datorizēto veterināro sistēmu Traces un atvieglo šīs sistēmas izmantošanu, lai sertificētu un paziņotu par šādu sūtījumu pārvietošanu pa Savienību. Lai sertifikātus, kas izdoti saskaņā ar tiesību aktiem, kuri ir spēkā pirms 2021. gada 21. aprīļa, varētu arī turpmāk izmantot sistēmā Traces, minētās regulas atcelšanas datums būtu jāgroza, ņemot vērā to pārejas periodu beigas, kuri noteikti Īstenošanas regulās (ES) 2020/2236 un (ES) 2021/403, kas grozītas ar šo regulu.

                     (5)

                     Īstenošanas regula (ES) 2020/2236 paredz pārejas periodu, kurā Savienībā drīkst ievest ūdensdzīvnieku un no ūdensdzīvniekiem iegūtu dzīvnieku izcelsmes produktu sūtījumus, kam dots līdzi attiecīgais dzīvnieku veselības sertifikāts, kurš izdots saskaņā ar Komisijas Regulu (EK) Nr. 1251/2008 (9). Tāpēc juridiskās noteiktības labad būtu jāprecizē, cik ilgs ir šis pārejas periods, kurā drīkst izmantot šādus sertifikātus.

                     (6)

                     Lai kompetentajām iestādēm būtu vieglāk veikt nepieciešamos pasākumus, kas attiecībā uz ūdensdzīvnieku un no ūdensdzīvniekiem iegūtu dzīvnieku izcelsmes produktu sūtījumu pārvietošanu pa Savienību nodrošina atbilstību Īstenošanas regulai (ES) 2020/2236, būtu jāievieš pārejas periods, kurā sūtījumiem var dot līdzi attiecīgo veterināro sertifikātu, kas izdots saskaņā ar Regulu (EK) Nr. 1251/2008.

                     (7)

                     Īstenošanas regula (ES) 2021/403 paredz pārejas periodu, kurā Savienībā drīkst ievest sauszemes dzīvnieku un to reproduktīvo produktu sūtījumus, kam dots līdzi attiecīgais sertifikāts, kurš izdots saskaņā ar paraugiem, kas noteikti Komisijas Regulās (EK) Nr. 798/2008 (10) un (ES) Nr. 206/2010 (11), Komisijas Īstenošanas regulās (ES) Nr. 139/2013 (12) un (ES) 2018/659 (13), Komisijas Lēmumos 2006/168/EK (14) un 2010/472/ES (15), kā arī saskaņā ar Komisijas Īstenošanas lēmumiem 2011/630/ES (16), 2012/137/ES (17) un (ES) 2019/294 (18). Tāpēc juridiskās noteiktības labad būtu jāprecizē, cik ilgs ir šis pārejas periods, kurā drīkst izmantot šādus sertifikātus.

                     (8)

                     Lai kompetentajām iestādēm būtu vieglāk veikt nepieciešamos pasākumus, kas attiecībā uz sauszemes dzīvnieku un to reproduktīvo produktu sūtījumu pārvietošanu pa Savienību nodrošina atbilstību Īstenošanas regulai (ES) 2021/403, būtu jāievieš pārejas periods, kurā sūtījumiem var dot līdzi attiecīgo sertifikātu, kas izdots saskaņā ar Padomes Direktīvām 64/432/EEK (19), 88/407/EEK (20), 89/556/EEK (21), 90/429/EEK (22), 91/68/EEK (23), 92/65/EEK (24), 2009/156/EK (25) un 2009/158/EK (26), kā arī saskaņā ar Komisijas Lēmumu 2010/470/ES (27).

                     (9)

                     Īstenošanas regulas (ES) 2020/2235, (ES) 2020/2236 un (ES) 2021/403 ir piemērojamas no 2021. gada 21. aprīļa, tāpēc arī šī regula būtu jāpiemēro no tā paša datuma.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2020/2235 grozījums
            Īstenošanas regulas (ES) 2020/2235 35. pantu aizstāj ar šādu:

                  “35. pants
                  Pārejas noteikumi

                     1.   Dzīvnieku izcelsmes produktu, kombinēto produktu, lietošanai pārtikā paredzētu dīgstu un to ražošanai paredzētu sēklu sūtījumus, kam dots līdzi attiecīgais sertifikāts, kurš izdots saskaņā ar Regulā (ES) Nr. 28/2012 un Īstenošanas regulā (ES) 2019/628 noteiktajiem paraugiem, ievešanai Savienībā pieņem līdz 2021. gada 20. oktobrim ar noteikumu, ka persona, kas saskaņā ar minēto regulu un īstenošanas regulu ir pilnvarota parakstīt šo sertifikātu, to ir parakstījusi pirms 2021. gada 21. augusta.

                     2.   Regulā (EK) Nr. 599/2004 noteiktā vienotā parauga sertifikātus, kas vajadzīgi pārvietošanai Savienības iekšienē, pieņem līdz 2021. gada 17. oktobrim.

                     3.   Šajos sertifikātos un Regulas (EK) Nr. 599/2004 pielikumā atsauces uz atcelto aktu noteikumiem attiecīgā gadījumā uzskata par atsaucēm uz attiecīgajiem aizstājošajiem noteikumiem un lasa saskaņā ar atbilstības tabulām.”

            2. pants
            Īstenošanas regulas (ES) 2020/2236 grozījums
            Īstenošanas regulas (ES) 2020/2236 10. pantu aizstāj ar šādu:

                  “10. pants
                  Pārejas noteikumi

                     1.   Ūdensdzīvnieku un no ūdensdzīvniekiem iegūtu dzīvnieku izcelsmes produktu sūtījumus, kam dots līdzi attiecīgais veterinārais sertifikāts, kurš izdots saskaņā ar Regulā (EK) Nr. 1251/2008 noteikto paraugu, ievešanai Savienībā pieņem līdz 2021. gada 20. oktobrim ar noteikumu, ka oficiālais inspektors šo veterināro sertifikātu ir parakstījis pirms 2021. gada 21. augusta.

                     2.   Ūdensdzīvnieku un no ūdensdzīvniekiem iegūtu dzīvnieku izcelsmes produktu sūtījumus, kam dots līdzi attiecīgais veterinārais sertifikāts, kurš izdots saskaņā ar Regulā (EK) Nr. 1251/2008 noteikto paraugu, pārvietošanai pa Savienību pieņem līdz 2021. gada 17. oktobrim.

                     3.   Šajos sertifikātos atsauces uz atcelto aktu noteikumiem attiecīgā gadījumā uzskata par atsaucēm uz attiecīgajiem aizstājošajiem noteikumiem un lasa saskaņā ar atbilstības tabulām.”

            3. pants
            Īstenošanas regulas (ES) 2021/403 grozījums
            Īstenošanas regulas (ES) 2021/403 27. pantu aizstāj ar šādu:

                  “27. pants
                  Pārejas noteikumi

                     1.   Sauszemes dzīvnieku un to reproduktīvo produktu sūtījumus, kam dots līdzi attiecīgais sertifikāts, kurš izdots saskaņā ar paraugiem, kas noteikti Regulās (EK) Nr. 798/2008 un (ES) Nr. 206/2010, Īstenošanas regulās (ES) Nr. 139/2013 un (ES) 2018/659, Lēmumos 2006/168/EK un 2010/472/ES, kā arī saskaņā ar Īstenošanas lēmumiem 2011/630/ES, 2012/137/ES un (ES) 2019/294, ievešanai Savienībā pieņem līdz 2021. gada 20. oktobrim ar noteikumu, ka persona, kura ar minētajām regulām, īstenošanas regulām, lēmumiem vai īstenošanas lēmumiem ir pilnvarota sertifikāta parakstīšanai, šo sertifikātu ir parakstījusi pirms 2021. gada 21. augusta.

                     2.   Noteiktu kategoriju nagaiņu sūtījumus, kam dots līdzi attiecīgais sertifikāts, kurš izdots saskaņā ar paraugiem, kas noteikti Padomes Direktīvās 64/432/EEK (*1), 91/68/EEK (*2), Direktīvā 92/65/EEK un Padomes Direktīvā 2009/156/EK (*3), pārvietošanai starp dalībvalstīm pieņem līdz 2021. gada 17. oktobrim.

                     3.   Noteiktu kategoriju putnu un to reproduktīvo produktu sūtījumus, kam dots līdzi attiecīgais sertifikāts, kurš izdots saskaņā ar Padomes Direktīvā 2009/158/EK (*4) noteikto paraugu, pārvietošanai starp dalībvalstīm pieņem līdz 2021. gada 17. oktobrim.

                     4.   No liellopiem iegūtu noteiktu veidu reproduktīvo produktu sūtījumus, kam dots līdzi attiecīgais sertifikāts, kurš izdots saskaņā ar Direktīvās 88/407/EEK un 89/556/EEK noteiktajiem paraugiem, pārvietošanai starp dalībvalstīm pieņem līdz 2021. gada 17. oktobrim.

                     5.   No aitām un kazām iegūtu noteiktu veidu reproduktīvo produktu sūtījumus, kam dots līdzi attiecīgais veterinārais sertifikāts, kurš izdots saskaņā ar Lēmumā 2010/470/ES noteikto paraugu, pārvietošanai starp dalībvalstīm pieņem līdz 2021. gada 17. oktobrim.

                     6.   No cūkām iegūtu noteiktu veidu reproduktīvo produktu sūtījumus, kam dots līdzi attiecīgais sertifikāts, kurš izdots saskaņā ar Direktīvā 90/429/EEK un Lēmumā 2010/470/ES noteiktajiem paraugiem, pārvietošanai starp dalībvalstīm pieņem līdz 2021. gada 17. oktobrim.

                     7.   No zirgiem iegūtu noteiktu veidu reproduktīvo produktu sūtījumus, kam dots līdzi attiecīgais sertifikāts, kurš izdots saskaņā ar Lēmumā 2010/470/ES noteikto paraugu, pārvietošanai starp dalībvalstīm pieņem līdz 2021. gada 17. oktobrim.

                     8.   Noteiktu kategoriju bišu sūtījumus, kam dots līdzi attiecīgais sertifikāts, kurš izdots saskaņā ar Direktīvā 92/65/EEK noteikto paraugu, pārvietošanai starp dalībvalstīm pieņem līdz 2021. gada 17. oktobrim.

                     9.   Noteiktu kategoriju sauszemes dzīvnieku un no tiem iegūtu noteiktu reproduktīvo produktu sūtījumus, kam dots līdzi attiecīgais sertifikāts, kurš izdots saskaņā ar Direktīvā 92/65/EEK noteikto paraugu, pārvietošanai starp dalībvalstīm pieņem līdz 2021. gada 17. oktobrim.

                     10.   Šajos sertifikātos atsauces uz atcelto aktu noteikumiem attiecīgā gadījumā uzskata par atsaucēm uz attiecīgajiem aizstājošajiem noteikumiem un lasa saskaņā ar atbilstības tabulām.

            4. pants
            Stāšanās spēkā un piemērošana
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2021. gada 21. aprīļa.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 15. aprīlī

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 84, 31.3.2016., 1. lpp.

            (2)  OV L 95, 7.4.2017., 1. lpp.

            (3)  Komisijas Īstenošanas regula (ES) 2020/2235 (2020. gada 16. decembris), ar ko attiecībā uz tādu veterināro, oficiālo un veterināro/oficiālo sertifikātu paraugiem, kuri paredzēti noteiktu kategoriju dzīvnieku un preču sūtījumu ievešanai Savienībā un pārvietošanai pa to, un šādu sertifikātu sakarā veicamo oficiālo sertificēšanu nosaka noteikumus Eiropas Parlamenta un Padomes Regulas (ES) 2016/429 un (ES) 2017/625 piemērošanai un atceļ Regulu (EK) Nr. 599/2004, Īstenošanas regulu (ES) Nr. 636/2014 un (ES) 2019/628, Direktīvu 98/68/EK un Lēmumu 2000/572/EK, 2003/779/EK un 2007/240/EK (OV L 442, 30.12.2020., 1. lpp.).

            (4)  Komisijas Īstenošanas regula (ES) 2020/2236 (2020. gada 16. decembris), ar ko attiecībā uz tādu veterināro sertifikātu paraugiem, kuri paredzēti ūdensdzīvnieku un noteiktu no tiem iegūtu dzīvnieku izcelsmes produktu sūtījumu ievešanai Savienībā un pārvietošanai pa to, un šādu sertifikātu sakarā veicamo oficiālo sertificēšanu nosaka noteikumus Eiropas Parlamenta un Padomes Regulas (ES) 2016/429 un (ES) 2017/625 piemērošanai un atceļ Regulu (EK) Nr. 1251/2008 (OV L 442, 30.12.2020., 410. lpp.).

            (5)  Komisijas Īstenošanas regula (ES) 2021/403 (2021. gada 24. marts), ar ko attiecībā uz tādu veterināro un veterināro/oficiālo sertifikātu paraugiem, kuri paredzēti noteiktu kategoriju sauszemes dzīvnieku un to reproduktīvo produktu sūtījumu ievešanai Savienībā un pārvietošanai starp dalībvalstīm, un šādu sertifikātu sakarā veicamo oficiālo sertificēšanu nosaka noteikumus Eiropas Parlamenta un Padomes Regulas (ES) 2016/429 un (ES) 2017/625 piemērošanai un atceļ Lēmumu 2010/470/ES (OV L 113, 31.3.2021., 1. lpp.).

            (6)  Komisijas Regula (ES) Nr. 28/2012 (2012. gada 11. janvāris), ar ko nosaka sertifikācijas prasības atsevišķu salikto produktu importam Savienībā un tranzītam caur Savienību un groza Lēmumu 2007/275/EK un Regulu (EK) Nr. 1162/2009 (OV L 12, 14.1.2012., 1. lpp.).

            (7)  Komisijas Īstenošanas regula (ES) 2019/628 (2019. gada 8. aprīlis) par konkrētu dzīvnieku un preču oficiālo sertifikātu paraugiem un ar ko attiecībā uz minētajiem sertifikātu paraugiem groza Regulu (EK) Nr. 2074/2005 un Īstenošanas regulu (ES) 2016/759 (OV L 131, 17.5.2019., 101. lpp.).

            (8)  Komisijas Regula (EK) Nr. 599/2004 (2004. gada 30. marts) par vienota parauga sertifikāta un inspekcijas ziņojuma ieviešanu Kopienas iekšējā tirdzniecībā ar dzīvniekiem un dzīvnieku izcelsmes produktiem (OV L 94, 31.3.2004., 44. lpp.).

            (9)  Komisijas Regula (EK) Nr. 1251/2008 (2008. gada 12. decembris), ar ko īsteno Padomes Direktīvu 2006/88/EK attiecībā uz nosacījumiem un sertifikācijas prasībām par akvakultūras dzīvnieku un to produktu laišanu tirgū un importu Kopienā un nosaka pārnēsātājsugu sarakstu (OV L 337, 16.12.2008., 41. lpp.).

            (10)  Komisijas Regula (EK) Nr. 798/2008 (2008. gada 8. augusts) par to trešo valstu, teritoriju, zonu un nodalījumu saraksta izveidošanu, no kuriem atļauts importēt un tranzītā caur Kopienu pārvadāt mājputnus un mājputnu produktus, un par veterinārās sertifikācijas noteikumiem (OV L 226, 23.8.2008., 1. lpp.).

            (11)  Komisijas Regula (ES) Nr. 206/2010 (2010. gada 12. marts), ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (OV L 73, 20.3.2010., 1. lpp.).

            (12)  Komisijas Īstenošanas regula (ES) Nr. 139/2013 (2013. gada 7. janvāris), ar ko nosaka dzīvnieku veselības nosacījumus dažu putnu ievešanai Savienībā un attiecīgos karantīnas nosacījumus (OV L 47, 20.2.2013., 1. lpp.).

            (13)  Komisijas Īstenošanas regula (ES) 2018/659 (2018. gada 12. aprīlis) par prasībām dzīvu zirgu dzimtas dzīvnieku un to spermas, olšūnu un embriju ievešanai Savienībā (OV L 110, 30.4.2018., 1. lpp.).

            (14)  Komisijas Lēmums 2006/168/EK (2006. gada 4. janvāris), ar ko izveido dzīvnieku veselības un veterinārās sertifikācijas prasības attiecībā uz liellopu embriju ievešanu Kopienā un atceļ Lēmumu 2005/217/EK (OV L 57, 28.2.2006., 19. lpp.).

            (15)  Komisijas Lēmums 2010/472/ES (2010. gada 26. augusts) par aitu un kazu spermas, olšūnu un embriju importu Eiropas Savienībā (OV L 228, 31.8.2010., 74. lpp.).

            (16)  Komisijas Īstenošanas lēmums 2011/630/ES (2011. gada 20. septembris) par mājas liellopu spermas importu Savienībā (OV L 247, 24.9.2011., 32. lpp.).

            (17)  Komisijas Īstenošanas lēmums 2012/137/ES (2012. gada 1. marts) par cūku sugu mājdzīvnieku spermas importu Eiropas Savienībā (OV L 64, 3.3.2012., 29. lpp.).

            (18)  Komisijas Īstenošanas lēmums (ES) 2019/294 (2019. gada 18. februāris), ar ko nosaka tādu teritoriju un trešo valstu sarakstu, no kurām atļauts Savienībā importēt suņus, kaķus un mājas seskus, un šādam importam nepieciešamā veterinārā sertifikāta paraugu (OV L 48, 20.2.2019., 41. lpp.).

            (19)  Padomes Direktīva 64/432/EEK (1964. gada 26. jūnijs) par dzīvnieku veselības problēmām, kas ietekmē liellopu un cūku tirdzniecību Kopienā (OV 121, 29.7.1964., 1977. lpp.).

            (20)  Padomes Direktīva 88/407/EEK (1988. gada 14. jūnijs) par dzīvnieku veselības prasībām, kas piemērojamas Kopienas iekšējā tirdzniecībā ar sasaldētu mājas liellopu spermu un tās ievedumiem (OV L 194, 22.7.1988., 10. lpp.).

            (21)  Padomes Direktīva 89/556/EEK (1989. gada 25. septembris) par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājdzīvnieku embrijiem un to importu no trešām valstīm (OV L 302, 19.10.1989., 1. lpp.).

            (22)  Padomes Direktīva 90/429/EEK (1990. gada 26. jūnijs), ar ko nosaka dzīvnieku veselības prasības, kas piemērojamas Kopienas iekšējā tirdzniecībā ar cūku sugu mājdzīvnieku spermu un tās importu (OV L 224, 18.8.1990., 62. lpp.).

            (23)  Padomes Direktīva 91/68/EEK (1991. gada 28. janvāris) par dzīvnieku veselības prasībām, kas ietekmē aitu un kazu tirdzniecību Kopienā (OV L 46, 19.2.1991., 19. lpp.).

            (24)  Padomes Direktīva 92/65/EEK (1992. gada 13. jūlijs), ar ko paredz dzīvnieku veselības prasības attiecībā uz tādu dzīvnieku, spermas, olšūnu un embriju tirdzniecību un importu Kopienā, uz kuriem neattiecas dzīvnieku veselības prasības, kas paredzētas īpašos Kopienas noteikumos, kuri minēti Direktīvas 90/425/EEK A(I) pielikumā (OV L 268, 14.9.1992., 54. lpp.).

            (25)  Padomes Direktīva 2009/156/EK (2009. gada 30. novembris) par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (OV L 192, 23.7.2010., 1. lpp.).

            (26)  Padomes Direktīva 2009/158/EK (2009. gada 30. novembris) par dzīvnieku veselības nosacījumiem, ar ko reglamentē mājputnu un inkubējamo olu tirdzniecību Kopienā un to ievešanu no trešām valstīm (OV L 343, 22.12.2009., 74. lpp.).

            (27)  Komisijas Lēmums 2010/470/ES (2010. gada 26. augusts), ar ko nosaka veselības sertifikātu paraugus zirgu dzimtas dzīvnieku, aitu un kazu spermas, olšūnu un embriju un cūku dzimtas dzīvnieku olšūnu un embriju tirdzniecībai Eiropas Savienībā (OV L 228, 31.8.2010., 15. lpp.).


title: Komisijas Īstenošanas regula (ES) 2021/631 (2021. gada 12. aprīlis) par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Budaörsi őszibarack” (AĢIN))

text:
                  19.4.2021

                  LV

                  Eiropas Savienības Oficiālais Vēstnesis

                  L 132/23

         KOMISIJAS ĪSTENOŠANAS REGULA (ES) 2021/631
         (2021. gada 12. aprīlis)
         par nosaukuma ierakstīšanu Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Budaörsi őszibarack” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 1151/2012 (2012. gada 21. novembris) par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 50. panta 2. punkta a) apakšpunktu Ungārijas pieteikums, kurā lūgts reģistrēt nosaukumu “Budaörsi őszibarack”, ir publicēts Eiropas Savienības Oficiālajā Vēstnesī (2).

                     (2)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc nosaukums “Budaörsi őszibarack” būtu jāreģistrē,

               IR PIEŅĒMUSI ŠO REGULU.

            1. pants
            Nosaukums “Budaörsi őszibarack” (AĢIN) ar šo tiek ierakstīts reģistrā.
            Pirmajā daļā minētais nosaukums apzīmē produktu, kas pieder pie 1.6. grupas “Svaigi vai pārstrādāti augļi, dārzeņi un labība” saskaņā ar Komisijas Īstenošanas regulas (ES) Nr. 668/2014 (3) XI pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 12. aprīlī

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 343, 14.12.2012., 1. lpp.

            (2)  OV C 447, 23.12.2020., 21. lpp.

            (3)  Komisijas Īstenošanas regula (ES) Nr. 668/2014 (2014. gada 13. jūnijs), ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).